stanford-oval/wikipedia huggingface dataset:
Ylä-Paatsjoen kansallispuisto

| --- | --- |
Sijainti:  Norja, Finnmark Etelä-Varanki
Pinta-ala:  119 km²
| --- | --- |
Nimi alkuperäiskielellä:  Øvre Pasvik nasjonalpark
Tyyppi:  Kansallispuisto 
Perustettu:  1970
muokkaa - muokkaa wikitekstiä - muokkaa Wikidataa
Ylä-Paatsjoen kansallispuisto (norj. Øvre Pasvik nasjonalpark, pohjoissaam. Báhčaveaji Álbmotmeahcci) sijaitsee Norjassa Finnmarkin läänissä. Kansallispuisto sijaitsee Etelä-Varangin kunnan alueella ja on pinta-alaltaan 119 neliökilometriä. Alue kuuluu pohjoiseen havumetsävyöhykkeeseen.
Yarelis Barrios

| Mitalit | Mitalit | Mitalit |  |
| --- | --- | --- | --- |
|  Yarelis Barrios |  Yarelis Barrios |  Yarelis Barrios |  |
Maa:   Kuuba
Naisten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Peking 2008 | kiekonheitto |  |
|  Pronssia | Lontoo 2012 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | kiekonheitto |  |
|  Hopeaa | Berliini 2009 | kiekonheitto |  |
|  Pronssia | Daegu 2011 | kiekonheitto |  |
|  Pronssia | Moskova 2013 | kiekonheitto |  |
Yarelis Barrios Castañeda (s. 12. heinäkuuta 1983 Pinar del Río) on kuubalainen kiekonheittäjä.
Barrios voitti kiekonheiton kultaa Pan-Amerikan kisoissa 2007 tuloksella 61,72. Myöhemmin samana vuonna hän voitti Osakan MM-kisoissa hopeaa tuloksella 63,90. Pekingin olympiakiekossa 2008 hän sijoittui alun perin hopealle heitettyään toisella kierroksella 63,64 häviten noin metrin kilpailun voittajalle Stephanie Brown-Traftonille. Barrios kuitenkin kärysi Pekingin dopingnäytteen uudelleenanalysoinnissa vuonna 2016 ja menetti hopeansa. Hän ehti tosin myymään saamansa mitalin eBay-nettikaupassa noin 10 000 eurolla kesäkuussa 2016. Hän oli saanut tietää dopingkärystään toukokuussa 2016. Barrios sai tapauksesta vuoden kilpailukiellon ajalle 15.6.2016–14.6.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009. Hylättyihin tuloksiin sisältyi vuoden 2008 IAAF:n yleisurheilufinaalin voitto tuloksella 64,88.
Berliinin MM-kisoissa 2009 Barrios voitti hopeaa tuloksella 65,31 häviten tällä kertaa voittajalle Dani Samuelsille vain 13 senttiä. Hän voitti IAAF:n yleisurheilufinaalin 2009 tuloksella 65,86 ja sijoittui Splitin maanosien cupissa 2010 kolmanneksi. Daegun MM-kilpailuissa 2011 hän sai pronssia tuloksella 65,73 ja Pan-Amerikan kisoissa samana vuonna hän voitti kultaa ennätyksellään 66,40. Lontoon olympialaisissa 2012 hän sijoittui alun perin neljänneksi, mutta nousi myöhemmin pronssille Darja Pištšalnikovan jäätyä kiinni dopingista. Moskovan MM-kilpailuissa 2013 Barrios sijoittui pronssille tuloksella 64,96.
Barrios voitti universiadien kiekonheiton 2007. Keski-Amerikan- ja Karibian-mestaruuskilpailuissa hän on saanut kultaa 2005 ja 2008 sekä hopeaa 2009. Ibero-Amerikan mestaruuskilpailuissa hän oli toinen 2010.
Henkilökohtaiset ennätykset

Kiekonheitto: 68,03 (2012)
Aiheesta muualla

Kuvia tai muita tiedostoja aiheesta Yarelis Barrios Wikimedia Commonsissa
Yaren

| Yaren |
| --- | --- |

 Yarenin sijainti Naurussa
Valtio:  Nauru
Pinta-ala:  1,5 km²
Väkiluku (2011):  747
 – väestötiheys:  498 as./km²
Naurun tasavallan kartta
Yaren on yksi Naurun saarivaltion neljästätoista alueesta. Se on Naurun tärkein asutuskeskus. Sen pinta-ala on 1,5 neliökilometriä ja vuonna 2011 asukasluku oli 747. Yaren sijaitsee saaren eteläosissa. Yarenia pidetään usein Naurun pääkaupunkina, ja esimerkiksi valtion virastot sijaitsevat siellä. Valtiolla ei kuitenkaan ole virallista pääkaupunkia.
Tärkeät rakennukset

Yarenissa sijaitsee muun muassa Naurun parlamenttitalo, paloasema, poliisilaitos sekä Naurun kansainvälinen lentoasema.
Aiheesta muualla

Kuvia tai muita tiedostoja aiheesta Yaren Wikimedia Commonsissa
Nauru
Aiwo
Anabar
Anetan
Anibare
Baiti
Boe
Buada
Denigomodu
Ewa
Ijuw
Meneng
Nibok
Uaboe
Yaren
Zimbabwen presidentinvaalit 2008

Zimbabwen vuoden 2008 presidentinvaalit järjestettiin 29. maaliskuuta 2008. Samalla järjestettiin myös parlamenttivaalit. Kolme tärkeintä presidenttiehdokasta olivat ZANU-PF-puolueen Robert Mugabe, MDC:n Morgan Tsvangirai ja sitoutumaton Simba Makoni. Vaalien odotettiin haastavan istuvan presidentti Mugaben ensimmäistä kertaa vuosiin, sillä maan taloudellinen tilanne oli erittäin heikko. Mugaben vastustajat kuitenkin kritisoivat vaalijärjestelyjä ja hallitusta syytettiin vaalivilpistä. Myös Human Rights Watch totesi vaalien olevan todennäköisesti epärehelliset.
Vaalien tuloksista oli puolueiden kesken kiistaa. MDC kritisoi asiaa ja vaati oikeuden selvitystä tulosten julkaisemiseksi ja toimeenpanemiseksi. Tsvangirain arvioitiin saaneen eniten ääniä ensimmäisellä kierroksella, muttei riittävää yli 50 prosentin enemmistöä. Tämä tarkoitti käytännössä toisen vaalikierroksen järjestämistä. MDC kuitenkin kiisti tulokset ja väitti ehdokkaansa saaneen yli puolet äänistä ensimmäisellä kierroksella. Puolue myös kieltäytyi osallistumasta toiselle kierrokselle. ZANU-PF totesi Mugaben tarvittaessa osallistuvan toiselle kierrokselle, mutta syytti MDC-puoluetta Mugaben äänimäärän laittomasta sormeilusta ja vaati äänten uudelleenlaskentaa.
2. toukokuuta uudelleenlaskennan tulokset valmistuivat. Laskennan mukaan opposition Morgan Tsvangirai olisi saanut 47,9 % äänistä ja Mugabe 43,2 %. Simba Makoni sai 8,3 % äänistä.
Vaalien toinen kierros järjestettiin 27. kesäkuuta. Tsvangirai vetäytyi ehdokkuudesta ennen toista kierrosta lisääntyneen Mugaben hallinnon harjoittaman väkivallan vuoksi. Toisella kierroksella Mugabe sai 29. kesäkuuta julkaistun virallisen ilmoituksen mukaan 2 150 269 ääntä (85,5 % äänistä) ja Tsvangirai 233 000 ääntä (8,5 % äänistä). Mugabe vannoi virkavalansa illalla 29. kesäkuuta.
Yahagi (1942)

| Yahagi / 矢矧 |
| --- | --- |
 Yahagi

Aluksen vaiheet
Rakentaja:  Sasebon laivastoarsenaali
Kölinlasku:  11. marraskuuta 1941
Laskettu vesille:  25. lokakuuta 1942
Palveluskäyttöön:  29. joulukuuta 1943
Loppuvaihe:  upotettu 7. huhtikuuta 1945
Tekniset tiedot
Uppouma:  6 758 t (standardi) 8 670 t (kuormattu)
Pituus:  172 m (vesiraja) 174,1 m (kokonaispituus)
Leveys:  15,20 m
Syväys:  5,63 m
Koneteho:  100 000 shp
Nopeus:  35 solmua
Miehistöä:  730
Aseistus
Aseistus:  6 × 6" tykkiä kaksoistorneissa 4 ×  3,1" ilmatorjuntatykkiä 32 × 25 mm type 96 8 × 24" torpedoputkea 2 × kellukekonetta
Yahagi (jap. 矢矧) oli Keisarillisen Japanin laivaston Agano-luokan kevyt risteilijä toisessa maailmansodassa.
Valmistus

Alus tilattiin Sasebon laivastoarsenaalilta, missä köli laskettiin 11. marraskuuta 1941. Alus laskettiin vesille 25. lokakuuta 1942 ja otettiin palvelukseen 29. joulukuuta 1943.
Palvelus

Alus upotettiin 7. huhtikuuta 1945.
Aiheesta muualla

Kuvia tai muita tiedostoja aiheesta Yahagi (1942) Wikimedia Commonsissa
Agano-luokan kevyet risteilijät
Wienin raatihuone

Wienin raatihuone.
Wienin raatihuone (saks. Wiener Rathaus) on raatihuonerakennus Itävallan pääkaupungissa Wienissä, 1. kaupunginosassa eli Innere Stadtissa. Sen rakennustyöt käynnistettiin vuonna 1872, ja ne saatiin päätökseen vuonna 1883. Rakennus rakennettiin uusgoottilaiseen tyyliin, ja sen suunnittelusta vastasi arkkitehti Friedrich von Schmidt. Rakennuksesta oli järjestetty kansainvälinen arkkitehtikilpailu. Raatihuoneen torni kohoaa 97,9 metrin korkeuteen ja sen huipulla oleva lipunkantajapatsas 104,3 metrin korkeuteen. Torniin johtavissa portaissa on 331 askelmaa. Rakennus on pituudeltaan 152 metriä ja leveydeltään 127 metriä.
Wienin rauha

Wienin rauha voi tarkoittaa jotain seuraavista Wienissä solmituista rauhansopimuksista:
Wienin rauha (1606), Unkarin ja Habsburgien valtakunnan välinen rauhansopimus Unkarin uskonvapaudesta
Wienin rauha (1738), Puolan perimyssodan päättänyt rauhansopimus Itävallan ja Ranskan välillä
Schönbrunnin rauha eli Wienin rauha (1809), viidennen liittokunnan sodan päättänyt rauhansopimus Itävallan sekä Ranskan ja sen liittolaismaiden välillä
Wienin rauha (1864), toisen Saksan–Tanskan sodan päättänyt rauhansopimus Tanskan sekä Preussin ja Itävallan välillä
Wienin rauha (1866), Italian kolmannen itsenäisyyssodan päättänyt rauhansopimus Italian ja Itävallan välillä
Äitini

| Äitini |
| --- | --- |

Nimi:  Äitini
Tekijä:  Helene Schjerfbeck
Valmistumisvuosi:  1909
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  81  cm
Leveys:  83,5  cm
Kokoelma:  Unknown
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Äitini on Helene Schjerfbeckin maalaus vuodelta 1909. Hän maalasi työn 47-vuotiaana. Maalaus on syntynyt ajanjaksona, jolloin taiteilija muutti äitinsä kanssa asumaan Hyvinkäälle. Taiteilijasta kertovassa elämäkerrassa on korostettu hänen äitinsä määräilevää asennetta tytärtään kohtaan, mutta taiteellisesti kausi oli Helene Schjerfbeckin kultaisinta aikaa. Hänen äitinsä henkinen ankaruus näkyy maalauksessa kuitenkin synkkyytenä. Tämä kuoli vuonna 1926.
Taulu myytiin vuonna 2001 Bukowskin huutokaupassa 874 000 eurolla. Se on seitsemänneksi kallein suomalainen maalaus, ja kaikki kuusi kalliimpaa taideteosta ovat myös Helene Schjerfbeckin töitä.
Yhdystie 3051

Yhdystie 3051 Hattulan keskustassa.
Yhdystie 3051 on yhdystie joka kulkee Hattulan Nihattulasta saman kunnan alueella sijaitsevaan Parolaan. Tien pituus on 5 kilometriä.
Tien osoitenimenä on Hattulantie seututieltä 130 Mierolanpellontien risteykseen ja Parolantie koko loppumatkan eli kantatien 57 risteykseen.
Janne Hurme

| Janne Hurme |
| --- | --- |
 Janne Hurme Turun valtuustosalissa 17.1.2017.
Henkilötiedot
Syntynyt: 27. marraskuuta 1973 (ikä 50)
Ammatti:  laulaja, muusikko
Muusikko
Laulukielet:  suomi, englanti
Tyylilajit:  iskelmä, hard rock
Yhtyeet:  Human Temple
Levy-yhtiöt:  Unirecords, Universal, Tosiviihde, MTM Music, Finrila
  [ Muokkaa Wikidatassa ] [ ohje ]  
Janne Petteri Hurme (s. 27. marraskuuta 1973) on suomalainen laulaja–muusikko.
Hurmeen ura alkoi rock-muusikkona 1980- ja 1990-lukujen taitteessa. Läpimurtonsa hän teki iskelmälaulajana vuonna 1995 kappaleella "Kirje" joka oli käännösiskelmä sarajevolaisyhtye Hari Mata Harin vuoden 1990 hitistä "Strah me da te volim". Muita Hurmeen esittämiä tunnettuja kappaleita ovat muun muassa "Tinasormus", "Postikortti" ja "Elämän malja".
Hurme toimii hard rock -musiikkia esittävän Human Temple -yhtyeen laulajana. Hänen vakituinen taustayhtyeensä on Power of Cover.
Hurme on laulanut myös Dream Asylum -yhtyeessä, joka ei ole enää toiminnassa.
Vuonna 2014 Hurme oli mukana Hausmyllyn uusintaversiossa "Aurinko"-biisistä, josta tehtiin myös musiikkivideo.
Hurme oli yksi Vapauspuolueen ehdokkaista vuoden 2011 eduskuntavaaleissa Varsinais-Suomen vaalipiirissä ja hän sai 43 ääntä.
Vuoden 2017 kuntavaaleissa Hurme oli ehdokkaana Perussuomalaisten listalta Turun kaupunginvaltuustoon ja sai 62 ääntä. Kuntavaalikampanjan aikana Hurme ylitti uutiskynnyksen kutsuttuaan Facebookissa maahanmuuttajamiestä "idiootti geelitukaksi" ja "apinaksi". Perussuomalaisten kansanedustaja Kike Elomaa järkyttyi Hurmeen sanoista ja tuomitsi Hurmeen käytöksen julkisesti, mutta Turun Perussuomalaiset ry:n puheenjohtaja Tuomas Tähti puolusti Hurmeen kuntavaaliehdokkuutta.
Yksityiselämä

Hurme avioitui ruotsalaisen Annica-etunimisen naisen kanssa heinäkuussa 2017. Hän oli aiemmin naimisissa Sari Hurmeen kanssa, josta erosi vuonna 2012. Heillä on yhteinen poika.
Diskografia > Sooloura

Kirje (1995)
Toinen kevät (1996)
Ajan valtias (1998)
Kulkija (1999)
Unelmien valtatie (2003)
Matka jatkuu (2008)
Kokoelma: Parhaat (2002)
Diskografia > Human Temple

Insomnia (2004)
Murder of Crows (2010)
Halfway to Heartache (2012)
Aiheesta muualla

Janne Hurmeen esitystuotanto Suomen äänitearkistossa (1901–1999)
Weli Pölkki

Weli Niklas Pölkki (18. toukokuuta 1912 Leivonmäki – 24. maaliskuuta 1960 Kangasniemi) oli suomalainen runoilija.
Teoksia

Tulisilla vaunuilla : runoja.     Ristin voitto, Helsinki 1959, 2. painos 1960
Huutovuoren valloittajat, nuortenkirja.   Ristin voitto, Helsinki 1960, 2. korj. painos 1976
Voima (albumi)

| Voima Olli Lindholm |
| --- | --- | --- |

Studioalbumin tiedot
 Äänitetty : 25.–29. lokakuuta 1999
 Julkaistu: 2000
 Tuottaja(t): Olli Lindholm & yhtye Dan Tigerstedt
 Tyylilaji: suomirock
 Kesto: 44.48
 Levy-yhtiö: Poko Rekords
Listasijoitukset
  Suomen virallinen lista: 30.
Olli Lindholmin muut julkaisut
|   | Voima 2000 | Maailma on kaunis 2010 |
Voima (ISRC-koodi FIUNP9900142-153, levy-yhtiön tunnus POKOCD 231) on vuonna 2000 julkaistu Yö-yhtyeen laulaja Olli Lindholmin sooloalbumi. Albumi äänitettiin Headline Studiolla 25. lokakuuta – 29. lokakuuta 1999 ja koottiin Finnvox-studioilla 27. marraskuuta – 3. joulukuuta 1999. Levynkansien taiton on suunnitellut Kari Lahtinen ja valokuvat on ottanut Harri Hinkka. Levynkannen sisäaukeamalle on kirjoitettu: ”Aina silloin kun valtaa suuri kaipuu, pää kun alas painuu, sinä osaat lohduttaa. Ja minne vaan täällä kuljenkaan, et jätä mua koskaan.” Teksti on kappaleen ”Voima” kertosäe sillä poikkeuksella, ettei tekstin alussa ole sanaa ”ja”.
Albumi nousi Suomen virallisen listan sijalle 30.
Kappaleet

Vastatuuleen – 3:52
Voiko kuolla ikävään? – 4:03
Mona – 3:25
Tyttöni mun – 3:13
Hyvästi maa – 3:31
Rouva Paju – 4:24
Vielä osaan rakastaa – 4:01
Luokkakuvassa – 4:14
Viiden vuoden jälkeen – 3:13
Ei tositarkoituksin – 2:46
Haaveet – 4:11
Voima – 3:55
Kappaleet ovat Jussi Hakulisen säveltämiä ja sanoittamia. Niiden sovituksista levyllä vastaavat Jussi Hakulinen, Costello Hautamäki, Mikko Kangasjärvi, Jukka Lewis, Olli Lindholm ja Ari Toikka. Kolmas raita, ”Mona”, julkaistiin vuonna 2001 Yön kokoelmalevyllä Legenda. Myös kappale vastatuuleen kuullaan Yön livealbumilla Kolmen illan varietee
Kokoonpano

Olli Lindholm – laulu
Costello Hautamäki – kitarat
Mikko Kangasjärvi – kosketinsoittimet ja haitari
Jukka Lewis – bassokitara ja taustalaulu
Ari Toikka – lyömäsoittimet
Kokoonpano > Vierailevat muusikot

Heidi Hildén – tinapilli
Pauli Saastamoinen – masterointi
Dan Tigerstedt – tuotanto Lindholmin ja yhtyeen kanssa, äänitys ja koonti
Arvostelut

Soundi:
Yhdystie 3022

Yhdystie 3022 Partolan kunnanosassa Pirkkalassa.
Yhdystie 3022 on yhdystie joka kulkee Pirkkalan Partolasta Lempäälän Nurmeen. Tien pituus on 27 kilometriä.
Tien osoitenimenä on ensin Naistenmatkantie Partolassa sijaitsevasta valtatien 3 eritasoliittymästä Kyöstissä sijaitsevaan valtatien 3 eritasoliittymään, Anian rantatie kuntarajalle, ja Vanha Rantatie kuntarajalta tien päätepisteeseen eli yhdystien 3003 risteykseen.
Yhdystie 3023

Yhdystie 3023 on tie, joka kulkee E12:n ja E63:n moottoritien liittymältä Seututien 190 risteykseen. Tie on kilometrin pitkä ja se on laadultansa erittäin hyvälaatuinen, koska se koostuu pääosin Helsinki-Tampere moottoritien rampin jatkeesta, joka on Seututien 190 kanssa osa vanhaa Valtatien 9 linjausta. Tie kulkee koko matkan Lempäälän alueella.
Ylä-Paukkaja

| Ylä-Paukkaja |
| --- | --- |
Valtiot:  Suomi
Maakunnat:  Pohjois-Karjala
Kunnat:  Joensuu
Koordinaatit:  62°55′11″N, 30°01′42″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Paukkajanpuro
Järvinumero:  04.345.1.019
Mittaustietoja
Pinnankorkeus:  144,6 m 
Rantaviiva:  4,51 km 
Pinta-ala:  0,72 km² 
Tilavuus:  0,00644 km³ 
Keskisyvyys:  9,1 m 
Suurin syvyys:  22,1 m 
 fiYlä-Paukkaja 
Ylä-Paukkaja on saareton järvi Joensuussa Pohjois-Karjalassa. Sen pinta-ala on 72 hehtaaria. Etäisyys Joensuun keskustasta on 38 kilometriä pohjoiskoilliseen.
Maantiede

Ylä-Paukkajan pituusakseli kulkee kaakosta luoteeseen ja sen mitta on enimmillään noin 1,6 kilometriä. Etelärannan Heikuraniemi jakaa järven eteläosan kahteen lahteen, joilla ei ole karttanimiä. Länsirannan Louhiniemen ja Ruunaniemen väliin jää Ruunalahti. Louhiniemen kohdalla Ylä-Paukkaja syvenee jyrkästi ja mantereella maasto vastaavasti kohoaa jyrkästi. 160 metrin korkeuskäyrän ja 10 metrin syvyyskäyrän etäisyys on pienimmillään noin 40 metriä. Vähintään kymmenen metriä syvä alue kattaa lähes puolet Ylä-Paukkajan pinta-alasta ja alue on yhtenäinen. Syvin piste, noin 22 metriä, sijaitsee järven eteläosassa.
Ylä-Paukkajan pohjoisrannalla on jonkin verran pientaloja. Alueen halki kulkee paikallistie. Aluetta hallitsee mäkinen metsämaa.
Ylä-Paukkaja kääntyy alavirtaan aivan etelässä, josta alkaa kaakkoon virtaava Paukkajanpuro. Puron reitti on mutkainen, ja se päätyy Ala-Paukkajaan. Järvien välinen etäisyys on noin 3,5 kilometriä.
Ylä-Paukkajan vesitilavuus on 6 436 000 kuutiometriä.
Ylä-Paukkaja (04.345.1.019) kuuluu Sirkanpuron valuma-alueeseen (04.345), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen yläosan alue (04.34) ja ensimmäinen on Oriveden–Pyhäselän alue (04.3). Sirkanpuron valuma-alueella on 21 vähintään hehtaarin laajuista vakavettä, joista Ylä-Paukkaja on laajin. Sitä seuraavat Ala-Paukkaja, Suuri-Makko, Iso Mäntylampi ja seitsemäntoista alle kymmenen hehtaarin laajuista vakavettä.
Wolftrap

| WOLFTRAP> Tiedot |
| --- | --- |
Tyylilaji:  hard rock
Kotipaikka:   Kotka, Suomi
Laulukieli:  englanti
Jäsenet:  Jussi Serengil, laulu   Markus Vanhala, kitara   Antti Laurén, kitarat   Mikko "Monni" Reunamo, koskettimet   Ismo Laukkanen, basso    Kalle Kukkonen, rummut  
Levy-yhtiö:  Kanki Rekords  
Aiheesta muualla
Kotisivut
Infobox OKNimi-testi OK: 
Wolftrap on vuonna 2009 perustettu kuusihenkinen hard rock -yhtye Kotkasta. Yhtyeen debyyttialbumin RockandrollilluminatioN julkaisi 26. lokakuuta 2012 Kanki Rekords/ Playground Music.
Wolftrapin perustivat neljä entistä progressiivista metallia soittaneen Manitoun jäsentä.
Jäsenet

Jussi Serengil – laulu (2009–)
Markus Vanhala – kitarat (2009–)
Antti Laurén – kitarat (2009–)
Mikko "Monni" Reinamo – koskettimet (2009–)
Ismo Laukkanen – basso (2009–)
Kalle Kukkonen – rummut (2014-)
Jäsenet > Entiset jäsenet

Jarmo Pikka - rummut (2009-2014)
Diskografia > Studioalbumit

RockandrollilluminatioN (2012, julkaisija Kanki Rekords; jakelija Playground Music)
Hit the City (Can't Stand This Rock N' Roll)
Done Deal My Dear
Fly On
As Long As You Love
Hi-Speedin'
No Tomorrow
Man's Addiction
Lost Souls
From Out Of Nowhere (Faith No More - cover)
Grateful Slide
Aiheesta muualla

Wolftrapin virallinen sivusto
[vanhentunut linkki]
Zimbabwenpriinia

| Zimbabwenpriinia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Oreophilais
Laji::  robertsi
Kaksiosainen nimi
 Oreophilais robertsi  (Benson, 1946) 
Synonyymit
 Prinia robertsi 
Katso myös
   Zimbabwenpriinia Wikispeciesissä   Zimbabwenpriinia Commonsissa 
Infobox OKNimi-testi OKIUCN-testi OK: 
Zimbabwenpriinia (Oreophilais robertsi) on herttujen heimoon kuuluva varpuslintu.
Levinneisyys

Zimbabwenpriiniaa tavataan Zimbabwessa ja Mosambikissa. Sen on raportoitu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.
Wolf’s Rain

Wolf’s Rain on vuonna 2003 julkaistu 30 episodista koostuva anime-sarja. Sarjan loi Keiko Nobumoto ja BONES-studio, ja ohjaajana toimi Tensai Okamura. Hahmosuunnittelusta vastasi Toshiro Kawamoto.
Wolf’s Rainista on tehty myös kaksiosainen manga-sarja, joka on julkaistu vuonna 2005. Mangat piirsi sarjakuvataiteilija Toshitsugu Iida. Wolf’s Rainin japaninkieliset mangat ovat käännetty usealle kielelle, mukaan lukien suomeksi.
Tarina > Hahmot

| 0 | 1 | 2 |
| --- | --- | --- |
|  Kiba  | … |  valkoinen urossusi, päähenkilö   |
|  Tsume  | … |  tummanharmaa urossusi, jolla arpi rinnassa, yksi päähenkilöistä   |
|  Hige  | … |  ruskea, kookas urossusi, jolla kaulapanta, yksi päähenkilöistä   |
|  Toboe  | … |  nuori ruskea urossusi, jolla jalassa renkaita, yksi päähenkilöistä   |
|  Blue  | … |  musta puolisusinaaras, jota aluksi luultiin koiraksi. Omaa epätavallisen siniset silmät   |
|  Cheza  | … |  kuun kukkien tytär, joka on avain paratiisiin   |
|  Darcia III  | … |  sarjan antagonisti. Puoliksi ihminen ja puoliksi susi. Susimuoto on musta.    |
|  Hamona  | … |  Darcian rakastettu (light sister)   |
|  Lady Jagara  | … |   Hamonan sisar, rakastui Darciaan (dark sister)   |
|  Hubb  | … |   Etsivä, joka alkaa etsimään kadonnutta ex-vaimoa, Cheriä   |
|  Cher  | … |   Hubin ex vaimo, joka tutkii Chezaa   |
|  Myu  | … |   Kiban mielikuvitusparatiisissa esiintyvä ilves.   |
|  Gehl  | … |   Sarjan alussa esiintyvä punahiuksinen poika, ja Tsumen "alamainen".   |
|  Quent  | … |  Bluen omistaja joka yritti tappaa kaikki sudet   |
Äänirooleissa > Englanniksi

| 0 | 1 | 2 |
| --- | --- | --- |
|  Johnny Yong Bosch  | … |  Kiba   |
|  Crispin Freeman  | … |  Tsume   |
|  Joshua Seth  | … |  Hige   |
|  Mona Marshall  | … |  Toboe   |
|  Jessica Straus  | … |  Blue   |
|  Sherry Lynn  | … |  Cheza   |
|  Steve Blum  | … |  Darcia   |
|  Mary Elizabeth McGlynn  | … |  Lady Jagara   |
|  Kari Wahlgren  | … |  Cher   |
|  Robert Buchholz  | … |  Hubb   |
|  Tom Wyner  | … |  Quent Yaiden   |
Jari Huttunen (ralliautoilija)

| Jari Huttunen |
| --- | --- |
 Jari Huttunen Puolan rallissa 2018
Henkilötiedot
Syntynyt: 28. helmikuuta 1994 
Kansalaisuus:   Suomi
WRC-ura
Aktiivivuodet:  2015, 2017–
Entiset tallit:  ADAC Opel Junior Rally Team Hyundai Motorsport M-Sport Ford
Kilpailuja:  32
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  1
MM-pisteitä:  24
Ensimmäinen kilpailu:  Suomen ralli 2015
Sijoitus kaudella 2022:  26. (5 p.)
Jari Huttunen (s. 28. helmikuuta 1994) on suomalainen ralliautoilija.
Ralliura

Huttunen voitti vuonna 2015 rallin NEZ-juniorimestaruuden sekä suomenmestaruuden SM3-luokassa. Samana vuonna hänet valittiin ajamaan AKK:n stipendiaattina Suomen MM-ralli RC3-luokan Citroen DS3:lla. Huttusen kartanlukijana on viimeksi toiminut Mikko Lukka ja häntä ennen Antti Linnaketo.
Vuonna 2016 Huttunen kilpaili menestyksekkäästi Saksassa ADAC Opel Rallye Cupissa. Huttunen voitti luokkansa seitsemästä ajamastaan kilpailusta kuusi ja voitti sarjan mestaruuden.
Vuonna 2017 Huttunen kilpaili rallin EM-sarjassa Opel Adam R2:lla. Hän ajoi myös Suomen Neste Rallin Printsportin Škoda Fabia R5:lla ja voitti WRC2-luokassa, joka oli hänelle toinen kilpailu nelivetoisella ralliautolla. Debyyttikisa oli muutamaa viikkoa aiemmin ajettu SM-sarjaan kuuluva AutoGlym-ralli. Huttunen voitti elokuussa Puolassa ajetun Rally Rzeszow -kilpailun ERC Junior -luokassa. Syyskuussa Huttunen valittiin Hyundain rallitallin kehitysohjelmaan, jonka myötä hän kilpaili kaudella 2018 WRC2-sarjassa Hyundai i20 R5:lla. Huttusen managerina toimii Marcus Grönholm. Hyundai kuitenkin keskeytti WRC2-ohjelmansa yhden kauden jälkeen ja Huttunen jäi ilman vakituista tallipaikkaa.
Huttunen ajoi pohja-ajan vuoden 2019 Ruotsin rallin erikoiskokeella kahdeksan.
Vuonna 2020 Huttunen voitti WRC3-sarjan mestaruuden sekä Puolan mestaruuden. Kaudella 2021 hän ajoi jälleen WRC2-sarjassa, jossa hän voitti kolme kilpailua.
Huttunen ajoi vuoden 2022 MM-rallisarjassa Jyväskylän osakilpailun WRC-luokassa M-Sportin Fordilla.
Kaudella 2023 Huttunen sijoittui SM-sarjassa toiseksi.